የኢትዮጵያ ሰብዓዊ መብት ኮሚሽኑ ሥራ እያደገ መጥቷል – ዚያድ ራድ አልሁሴን
ኮሚሽኑ  ከጊዜ  ወደ  ጊዜ  የሚያከናውነው ሥራ እያደገ መምጣቱን  የተባበሩት መንግሥታት ድርጅት የሰብዓዊ  መብቶች ከፍተኛ ኮሚሽነር ዚያድ ራድ አልሁሴን ገለጹ ።ኮሚሽነር ዚያድ ሰሞኑን ከኢትዮጵያ ሰብዓዊ መብት ዋና ኮሚሽነር ዶክተር አዲሱ ገብረ እግዚአብሔር ጋር በኢትዮጵያ ሰብዓዊ መብት አያያዝ ላይ በጄኔቫ ባደረጉት ውይይት ወቅት   በኢትዮጵያ የሰብዓዊ መብት አያያዝን ፣ እየተወሰዱ ስላሉ የሰብዓዊ መብት እርምጃዎችና   የኮሚሽኑ ክንውኖች በተመለከተ  ገለጻ ተደርጎላቸዋል ።ከፍተኛ ኮሚሽነር ዚያድ ራድ ከኢትዮጵያ የሰብዓዊ መብት ኮሚሽነር ዶክተር አዲሱ ገብረ እግዚአብሔር ጋር ከተወያዩ በኋላ እንደገለጹት በኢትዮጵያ በስብዓዊ መብት  ጥሰት ምርመራ ሥራ ፣ በማረሚያና ፖሊስ ጣቢያዎች የሰብዓዊ መብት አያያዝን  ለመሻሻል  የተሠራው ሥራ  ከጊዜ ወደ ጊዜ  እየላቀ መጥቷል ብለዋል ።በአገሪቱ  የተለያዩ የፖለቲካ  ፓርቲዎች የምርጫ  ሥርዓት ሁሉንም የፖለቲካ  ፓርቲዎች  ሊያግባባ በሚችል ሁኔታ ለማሻሻል የተጀመረው ሥራ  በበጎበት የሚጠቀስ መሆኑን  ኮሚሽነሩ አያይዘው ገልጸዋል ።የኢትዮጵያ ሰብዓዊ መብት ዋና ኮሚሽነር ዶክተር አዲሱ ገብረ እግዛብሔር በበኩላቸው በአገሪቱ  በቅርቡ የተከሰተውን  ቀውስ ለማርገብና የፖለቲካ ምህዳሩን ለማስፋት በማሰብ  ከጥር  2010 ጀምሮ  7ሺህ 200 የሚሆኑ ታራሚዎች እንዲለቀቁ መደረጋቸውን ተናግረዋል ።ቀደም ሲል በአማራ፣  በኦሮሚያና ደቡብ  ክልሎች  አንዳንድ ቦታዎች የተከሰቱ  ግጭቶች ላይ ምርመራ  ተደርጎ  ለፓርላማ  ሪፖርት  መደረጉንም  ጭምር  ዶክተር አዲሱ  አስረተድተዋል ።    የተባባሩት መንግሥታት ድርጅት ከፍተኛ ኮሚሽነሩ የኢትዮጵያ ሰብዓዊ መብት ኮሚሽን   የጀመራቸውን  መልካም ሥራዎች ተጠናክረው መቀጠል  እንዳለበት  አመልክተዋል ።    